b"\n_START_ARTICLE_\nKumtago dykuma\n_START_PARAGRAPH_\nKumtago dykuma (Kumutage Shamo, \xe5\xba\x93\xe5\xa7\x86\xe5\xa1\x94\xe6\xa0\xbc\xe6\xb2\x99\xe6\xbc\xa0, i\xc5\xa1 tiurk. kum 'sm\xc4\x97lis' + tag 'kalnas')\xc2\xa0\xe2\x80\x93 sausringa vietov\xc4\x97 \xc5\xa1iaur\xc4\x97s vakar\xc5\xb3 Kinijoje, kuri 2002\xc2\xa0m. buvo paskelbta nacionaliniu parku. Tai Taklamakano dykumos dalis, esanti \xc4\xaf rytus nuo Lobnoro dykumos._NEWLINE_Kumtago dykuma yra kitoje Kara-ko\xc5\xa1uno e\xc5\xbeero (Kara-koshun) pus\xc4\x97je ir \xc4\xaf \xc5\xa1iaur\xc4\x97s rytus driekiasi iki Sa-chow miesto apylinki\xc5\xb3 ir Karanoro e\xc5\xbeero (Kara-nor). Rytuose dykumos riba ties Dunhuang miestu, \xc5\xa1iaur\xc4\x97je\xc2\xa0\xe2\x80\x93 Tian \xc5\xa0anis. Dykumos plotas yra vir\xc5\xa1 22,8 t\xc5\xabkst. km\xc2\xb2._NEWLINE_Pietiniame dykumos pakra\xc5\xa1tyje yra kalv\xc5\xb3 labirintas, kur kalvos i\xc5\xa1sibars\xc4\x8diusios grup\xc4\x97mis ir netaisyklingais telkiniais. Tarp \xc5\xa1i\xc5\xb3 kalv\xc5\xb3 ir Astin-tagh yra platus platumos kryptimi orientuotas sl\xc4\x97nis, i\xc5\xa1rai\xc5\xbeytas sausomis vagomis, ateinan\xc4\x8diomis i\xc5\xa1 Astin-tagh kalv\xc5\xb3. Tarp vag\xc5\xb3 varganai auga menki dykum\xc5\xb3 augalai. Vanduo juos pasiekia retai, kartais kas keleri metai. \xc5\xa0i dykumos dalis yra palinkusi \xc4\xaf \xc5\xa1iaur\xc4\x97s vakarus link Kara-koshun \xc4\xafdubos._NEWLINE__NEWLINE_Kumtagui b\xc5\xabdingi dideli slenkan\xc4\x8dio sm\xc4\x97lio telkiniai, ypa\xc4\x8d palei yran\xc4\x8di\xc5\xb3 dykum\xc5\xb3 keter\xc5\xb3 pap\xc4\x97des, kur sm\xc4\x97lis da\xc5\xbenai susitelkia \xc4\xaf kopas, kuri\xc5\xb3 auk\xc5\xa1tis kartais siekia iki 76\xc2\xa0m ir kurios pusiau \xc4\xafkopia \xc4\xaf keter\xc5\xb3 \xc5\xa1laitus._NEWLINE_Administraci\xc5\xa1kai dykuma yra Ruoqiang (Qakilik) srityje (Sindziangas), Aksajaus Kazach\xc5\xb3 autonomin\xc4\x97je apskrityje (Gansu) ir Dunhuango miesto (Gansu) teritorijoje.\n_START_SECTION_\nVykstantis dykum\xc4\x97jimas\n_START_PARAGRAPH_\nKumtago dykuma ple\xc4\x8diasi ir grasina u\xc5\xbeimti anks\xc4\x8diau derlingas \xc5\xbeemes._NEWLINE_Kumtago dykumos pl\xc4\x97timasis yra rezultatas pernelyg intensyvaus nuganymo pasekm\xc4\x97. AFP naujien\xc5\xb3 prane\xc5\xa1imas 2007\xc2\xa0m. lapkrityje: \xe2\x80\x9eSt\xc5\xabksan\xc4\x8dios Kumtago dykumos kopos artinasi prie sekovinio kin\xc5\xb3 miesto Dunhuang.\xe2\x80\x9c \xe2\x80\x9eGreitas Kumtago dykumos ir kit\xc5\xb3 kop\xc5\xb3 darini\xc5\xb3 plitimas grasina u\xc5\xbepilti Jungang\xc4\x85 ir kitas archeologines vietoves\xe2\x80\x9c. Kumtago dykumos plitimas yra tik dalis didel\xc4\x97s problemos \xc5\xa1iaur\xc4\x97s Kinijoje, kur dabartin\xc4\x97 dykum\xc4\x97jimo sparta vir\xc5\xa1ija 2600\xc2\xa0km\xc2\xb2 per metus._NEWLINE_Siekiant suma\xc5\xbeinti dykum\xc4\x97jim\xc4\x85 Dunhuang miestas apribojo imigracij\xc4\x85 ir apribojo nauj\xc5\xb3 \xc5\xa1ulini\xc5\xb3 kasim\xc4\x85 bei nauj\xc5\xb3 ferm\xc5\xb3 steigim\xc4\x85."